
Бүген Татарстан Республикасы Президенты Рөстәм Миңнеханов Россия Федерациясе Төзелеш һәм ТКХ министры урынбасары Андрей Чибис белән очрашты.

Очрашу Рөстәм Миңнехановның Татарстан Республикасы Хөкүмәте Йортындагы эш кабинетында узды.

Әңгәмә барышында яклар шәһәр тирәлеген үстерү өлкәсендәге үзара хезмәттәшлек мәсьәләләре турында фикер алыштылар.

Искәртәбез, бүген Андрей Чибис республикада «Парклар һәм скверлар» һәм «Су саклау зоналары» программаларын гамәлгә ашыруга багышланган киңәшмәдә катнашачак.

Моңарчы Россия Федерациясе Төзелеш һәм ТКХ министры урынбасары Татарстан Республикасының берничә районы өстеннән очып узды һәм җәмәгать киңлекләрен төзекләндерү буенча башкарылган эшләр нәтиҗәләре белән танышты.
Рөстәм Миңнеханов Россия Төзелеш һәм ТКХ министры урынбасары Андрей Чибис белән очрашты